ઘણા હિન્દુ યુવાનો જ્યારે ઘર છોડી કોલેજમાં જાય ત્યારે સારા હિન્દુ હોય છે. પરંતુ અમુક વિષયોનો અભ્યાસ ધર્મ વિરૂધ્ધના પૂર્વગ્રહ દ્વારા કર્યા પછી, તેઓ પાછા ઘરે આવે ત્યારે ઈશ્વરના અસ્તિત્વ, દેવો, આંતરિક જગતો, મૃત્યુ પછીનો સફર અને તેમના માતાપિતા ના ધર્મના આધ્યાત્મિક બોધપાઠ વિશે શંકા કરે છે. મેં સાંભળ્યું છે કે આ યુવાનો તેમના માતાપિતા ને સમજાવે છે, જેમ કે એક યુવાને મને તાજેતરમાં કહ્યું, "અમને વિદ્યાપીઠમાં વૈજ્ઞાનિક રીતો પ્રમાણે શિક્ષણ આપવામાં આવે છે અને દરેક બાબત પ્રત્યે પ્રશ્ન કરવાનું. હું હવે ઈશ્વરમાં માનતો નથી કારણ કે તેના અસ્તિત્વનો કોઈ વૈજ્ઞાનિક પુરાવો નથી." વિદ્યાપીઠ ના ધર્મ નિરપેક્ષ વાતાવરણમાં પગલું ભરી આ યુવાનો ખરી રીતે હિન્દુ ધર્મમાંથી અજ્ઞેયવાદી બની ગયા છે. વિદ્યાલયો બધાને એક સરખી તકો આપતા હોવાથી, ઍક સરખી અસર બધા ધર્મના લોકો પર પડે છે. યહુદી વિદ્યાર્થીઓ ઘરે પાછા જાય ત્યારે નાસ્તિક થયા હોય, ખ્રિસ્તી વધારે ઉદારમતવાદી બને અને મુસલમાન જે ધર્મમાં જન્મ લીધો હોય તે પ્રત્યે અપરિચિત થઈ જાય.